da da da da nb de da da da da da da da da da da da da sv da en da en da da da da da da da da da da da da da es da da da da da da da da hu da da da en da en hu sv sv da da da da da da da da da da da da da da
14 forslag der giver dig den bedste start i et nyt forhold - Single.dk
Lyserøde luftkasteller kalder sexolog Sara Skaarup de dagdrømme, som især kvinder har om kærlighed og "den eneste ene". Det er også titlen på hendes nye bog fyldt med pointer, der kan løsrive dig fra fantasien og gøre dig fri til at elske.
Lyserøde luftkasteller. Udtrykket leder tankerne hen på sarte balloner, der stiger til himmels – og puf: Væk er de! Men de lyserøde luftkasteller – eller fantasier, som sexolog og forfatter Sara Skaarup skriver om i en helt ny håndbog, forsvinder ikke så let. Tværtimod er de som et drug – næsten umulige at vriste sig fri af.
De er dagdrømme, vildfarelser, begær og forblændelse, som giver os en oplevelse af at være forelskede. I virkeligheden er det vores forhåbninger – og noget biologi, der løber af med os.
– Jeg har jo ikke skrevet denne bog for at kvæle begejstringen og naturligvis skal vi dagdrømme, men vi skal være opmærksomme på, at der er en særlig dynamik – en motor, der kan køre med os, så vi ender helt ude af trit med virkeligheden. Derfor vil jeg blot mane til en form for besindighed, siger Sara Skaarup.
Motoren, Sara Skaarup bruger som et sproglige billede, kører på et “blandingsprodukt” af psykologiske mekanismer, kulturelle normer og endelig ren og skær biokemi, idet hjernens limbiske system tager over, når vi forelsker os. Det styrer vores instinktive adfærd og følelser og dermed overhales fornuften.
I bogen beskriver hun, hvordan kvinder – for det er hovedsagelig kvinder – skaber romantiske luftkasteller fx. omkring en mand, de netop har mødt og knap kender endnu. Pludselig står han lysende i deres bevidsthed som den eneste ene, men hvem ved, om han reelt er den rigtige?
– Der opstår en form for idealisering, en idoldyrkelse – og det kan der altså godt gå et helt liv med, konstaterer Sara. Hun har gennem sine 12 år som sexolog og terapeut mødt hundredevis af kvinder fra alle samfundslag, men med det tilfælles, at de har forført sig selv med urealistiske fantasier om kærlighed. Nogle af dem fortæller deres historier i Saras bog.
Men uden lyserøde luftkasteller er man fri for igen og igen at stå med håret i postkassen og med en enorm længsel. Uden lyserøde luftkasteller får man et stærkt kærligheds-kompas at navigere efter.
I bogen præsenterer Sara Skaarup 14 forslag, der kan skabe den bedst tænkelige start på et forhold. Uddrag af dem kommer her:
Hvis du leder efter en kæreste online, skal du være autentisk allerede fra start, dvs. i fotos og profiltekst. Ærlighed er ikke blot at undgå at lyve men at stå ved, hvordan du har det og hvad du mener og tænker på.
Fremstiller du dig selv, som du tror, han bedst kan lide dig? Du skaber et kunstigt image. Lad ham hellere se dig som du vitterligt er på godt og ondt. Han skal kunne lide hele dig. Drop glansbilledet.
3. Bid intet i dig
Tal ham ikke efter munden og bid ikke noget i dig, som generer dig. Hvis han fx. roser en film, som keder dig, skal du ikke give ham ret – og hvis han begynder at kysse dig, før du er klar, så sig fra. Høfligt – ikke undskyldende.
I hundredvis af år har manden næsten haft patent på at kickstarte romantikken. Men hvorfor dog vente på hans udspil, hvis du har lyst til at ses eller har et forslag til noget, I kunne foretage jer sammen? Tag initiativet.
5. Undlad at spille cool
Ingen er top tjekket uafbrudt. Sammen med en, der er god for dig, behøver du ikke at fake selvsikkerhed eller stive dig af med alkohol. Undgår du at spille cool, øges sandsynligheden for, at han også opfører sig sandfærdigt.
6. Gør dig ikke lille
I det rigtige forhold er der plads til, at du er kraftfuld, højlydt, klog… Nedton ikke dig selv ved at gøre dig dummere eller spille hjælpeløs. Hvis det føles nødvendigt, er du det forkerte sted.
7. Den indre skønhed
Hvem har ikke lyst til at gøre sig smuk forud for en date? Men hverken perfekte former eller omhyggeligt lagt makeup vinder hans hjerte. Det er den naturlige dig, han skal falde for.
Vi er vant til, at varme følelser skal “føre til noget”. Øv sig i at slappe af og nyd turen frem for at skrue dig enten op eller ned. Det vil give dig langt større følelsesmæssig frihed.
9. Sig det nu bare
I et virkeligt kærlighedsforhold slipper du ikke for at satse. Så sig det nu bare, hvis du er ved at falde for ham. Det kan tage toppen af boblende nervøsitet – og vil du ikke også gerne vide, hvordan han har det i forhold til dig?
10. Indvi ham i din sårbarhed
Du er ansvarlig for at passe på dig selv, men han er medansvarlig. Det handler om bevidsthed og om at spille med åbne kort i stedet for at lege med hinandens følelser og strategisk puste til romantiske drømme.
11. Lad det fuse ud
Erkend realiteterne og lad dig ikke slå ud, hvis det viser sig, at du og han er et dårligt match. Der vil altid være fusere og det betyder ikke, der er noget galt med dig – måske heller ikke med ham. Og i det mindste var du modig.
12. Drop “for evigt”
Nogle forhold varer i mange år og nogle varer en enkelt nat. Værdien afhænger ikke af varigheden. Bliv så længe, det giver mening. Sig tak og bevæg dig videre, hvis I ikke længere beriger hinanden.
13. Ikke et drama
Et godt match behøver ikke at føles dejligt uafbrudt. Der er bump undervejs, men relationen skal ikke være et kompliceret drama fra start. Er der ikke flere lyse end mørke dage, så husk, det er muligt at sige tak for nu. Eller på gensyn.
14. Insistér på at lære af dine erfaringer
Selv når du må indse, at det forhold, du er trådt ind i, ikke fører videre, kan du høste gavnlige erfaringer. Hvor gik det galt? Overså du noget vigtigt? Spændte de romantiske fantasier atter ben? Fordi en mand ikke gør dig lykkelig, kan han godt gøre dig klogere.
Savner du indsigt, så du ikke igen og igen farer vild i kærligheden? Sara Skaarups bog Lyserøde Luftkasteller er aktuel på Politikens forlag til 270 kr. (169 kr. som e-bog/lydbog).
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
5 tegn på at hun søger en fast kæreste (og at det godt må være dig)
Søde smil og et flirtende kropssprog røber let, at hun nyder at date dig. Men vil du vide, hvad der afslører hende, hvis hun også ser dig som et vældig godt bud på en kommende kæreste?
Sådan tackler du gamle skuffelser, hvis de forhindrer dig i at give kærligheden en ny chance
Har fortidens synder – og skuffelser – slået en klo i dig, så du ikke tør date og række ud efter en kæreste? Find dig ikke i det.
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.